CELEX: 32017D2071
Language: hr
Date: 2017-11-13 00:00:00
Title: Odluka Vijeća (ZVSP) 2017/2071 od 13. studenoga 2017. o imenovanju posebnog predstavnika Europske unije za južni Kavkaz i krizu u Gruziji

14.11.2017   
            
            
               HR
            
            
               Službeni list Europske unije
            
            
               L 295/55
            
         ODLUKA VIJEĆA (ZVSP) 2017/2071
   od 13. studenoga 2017.
   o imenovanju posebnog predstavnika Europske unije za južni Kavkaz i krizu u Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 8. srpnja 2014. donijelo Odluku 2014/438/ZVSP (1) o imenovanju g. Herberta SALBERA posebnim predstavnikom Europske unije (PPEU) za južni Kavkaz i krizu u Gruziji.
            
         
               (2)
            
            
               Vijeće je 17. veljače 2017. donijelo Odluku (ZVSP) 2017/299 (2) o produljenju mandata PPEU-a za južni Kavkaz i krizu u Gruziji do 30. lipnja 2018.
            
         
               (3)
            
            
               Slijedom imenovanja g. Herberta SALBERA na drugu funkciju g. Toiva KLAARA trebalo bi imenovati PPEU-om za južni Kavkaz i krizu u Gruziji od 13. studenoga 2017.
            
         
               (4)
            
            
               PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,
            
         DONIJELO JE OVU ODLUKU:
   Članak 1.
   1.   Mandat g. Herberta SALBERA kao posebnog predstavnika Europske unije (PPEU) za južni Kavkaz i krizu u Gruziji završava 15. kolovoza 2017.
   2.   G. Toivo KLAAR imenuje se PPEU-om za južni Kavkaz i krizu u Gruziji za razdoblje od 13. studenoga 2017. do 30. lipnja 2018. Svoj će mandat provoditi u skladu s Odlukom (ZVSP) 2017/299.
   3.   Vijeće može odlučiti da mandat PPEU-a završi ranije, na temelju procjene Političkog i sigurnosnog odbora i prijedloga Visokog predstavnika Unije za vanjske poslove i sigurnosnu politiku.
   Članak 2.
   Rashodi povezani s održavanjem administrativnog kontinuiteta u razdoblju između mandatâ PPEU-a od 15. kolovoza 2017. do 12. studenoga 2017. pokriveni su financijskim referentnim iznosom utvrđenim u članku 5. stavku 1. Odluke (ZVSP) 2017/299.
   Članak 3.
   Ova Odluka stupa na snagu na dan donošenja.
   Članak 1. stavak 1. i članak 2. primjenjuju se od 15. kolovoza 2017.
   
      Sastavljeno u Bruxellesu 13. studenoga 2017.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Odluka Vijeća 2014/438/ZVSP od 8. srpnja 2014. o izmjeni i produljenju mandata posebnog predstavnika Europske unije za južni Kavkaz i krizu u Gruziji (SL L 200, 9.7.2014., str. 11.).
   
      (2)  Odluka Vijeća (ZVSP) 2017/299 od 17. veljače 2017. o produljenju mandata posebnog predstavnika Europske unije za južni Kavkaz i krizu u Gruziji (SL L 43, 21.2.2017., str. 214.).